Setidaknya, awak patut bersyukur awak langgar kereta yang diparkir.
Memandu dalam keadaan mabuk pula? Boleh digugurkan?
Saya belum tahu siapa hakimnya, tapi selalunya ia takkan digugurkan.
Memandangkan ini kesalahan pertama, sebaiknya mohon rayuan kesalahan ringan.
Lesen digantung, kelas pendidikan alkohol, khidmat masyarakat.
Ada cara untuk kita padamkan daripada rekodnya?
Saya akan cuba mohon rekod itu ditutup.
Sebenarnya, lebih mudah jika dia ke kolej pada musim luruh.
Penolakan tawaran Princetown dah disahkan?
- Malangnya, ya. - Aduhai.
Aduhai.
Maaf, apa?
- Tiada apa-apa. - Bagus.
Tori budak baik yang tak pernah terlibat dalam masalah.
Saya akan usahakan sebaik mungkin.
Itu saja? Tiada apa lagi kita boleh buat?
Persidangan praperbicaraannya pada Rabu, pukul 3:00 petang.
Biasanya, kita boleh terus selesaikan waktu itu.
Semua akan okey. Saya janji.
Tapi, ia bukanlah boleh selesai dengan kenyit mata dan berjabat tangan,
dan saya rasa kita perlu menerimanya.
Ini mengarut.
Saya cuma alihkan kereta supaya seseorang boleh keluar.
- Kamu rasa itu bahagian paling mengarut? - Mel.
Tak, dia tak nak bertanggungjawab atas tindakannya.
Tindakan mak pula?
Kita tak bercakap tentang mak.
Mak tak mabuk semasa buat keputusan campak najis pada jiran?
- Hei. - Dia memang hipokrit.
Tak, dia tak hipokrit.
Dia ibu kamu dan risau tentang kamu, okey?
Apa pun masalah kamu dengan kami,
kamu tiada hak untuk merungut tentangnya apabila buat kesalahan begitu.
Maaf, jika kamu rasa tak adil,
tapi, sekarang, ayah memang tak peduli tentang adil.
Ayah cuma peduli tentang lindungi kamu,
memandangkan kamu tak kisah nak buat sendiri.
Pergi tunggu di luar.
Ayah akan keluar sekejap lagi dan hantar kamu ke sekolah.
Saya tak nak mak hadiri pembicaraan saya.
- Maaf tentang dia. - Tak, jangan. Tak perlu minta maaf.
Saya akan bantu kamu lalui semua ini, saya janji.
Tapi, saya rasa mungkin awak patut biarkan Coop uruskan pembicaraan itu.
Saya ibu dia.
Mel, mahkamahnya kecil,
dan kita boleh andaikan berita penahanan awak dah tersebar.
Saya tak nak burukkan lagi keadaan.
Bercakap tentang itu,
saya cuba pastikan isu awak diselesaikan di luar mahkamah.
- Okey. - Awak boleh buat begitu?
Jika awak tawarkan permohonan maaf secara ikhlas dan uruskan pembersihan,
ada kemungkinan ia diselesaikan.
Kenyit mata dan berjabat tangan.
Awak nak saya minta maaf kepada si tak guna itu? Jangan harap.
Awak bergurau? Dia sedang beri kemenangan besar.
- Ini tentang prinsip. - Awak peduli tentang prinsip sekarang?
Minta maaf dan selesaikan saja.
Kat, mereka biarkan anjing berkeliaran. Pasti ada undang-undang melarangnya.
Ia tak bertanggungjawab dan berbahaya. Anjing itu boleh dilanggar trak.
Jika awak tak minta maaf, ia boleh jadi jenayah berat.
- Apa? - Apa?
Saya sangka dakwaannya jenayah khianat.
Ia jadi jenayah berat kelas D jika kerosakan melebihi 1,500 dolar.
Tak sampai pun kos satu kerja landskap untuk mereka.
Mereka juga ada rakaman awak hantar bungkusan najis di depan pintu mereka.
Maaf, apa?
Ia najis anjing.
Jadi, mereka ada asas untuk kes sengaja menimbulkan tekanan emosi
jika mereka mahu saman awak di mahkamah sivil juga.
Aduhai. Biar betul.
Tekanan emosi? Tekanan saya pula?
Kat, boleh... Boleh tinggalkan kami sekejap?
Ya, saya akan jenguk Tori.
Ini mengarut.
Okey, apa masalah awak?
- Tiada masalah. - Awak hantar bungkusan najis pada mereka?
- Itu anjing mereka. Saya beri pengajaran. - Tolonglah.
Manusia normal tak berkelakuan begitu.
- Itu bukan kelakuan normal, Mel. - Saya ingatkan mereka
berkali-kali untuk kawal anjing mereka.
"Pastikan anjing awak kekal di laman sendiri."
Mereka asyik tak endahkan saya.
Mereka tak pernah anggap saya serius.
Mereka buat saya rasa macam tak penting.
Apa perasaan awak sekarang?
Betul. Awak perlu minta maaf kepada mereka.
Saya perlu hantar anak kita ke sekolah.
Untuk pengetahuan awak...
saya memang risau tentang awak.
Keluarga Cooper dah jadi perniagaan kecil saya.
Nak buat macam mana?
Mel kagum dengan cara awak uruskan kes saya.
Ya. Tapi mereka di bawah kategori berbeza.
Kategori apa?
Mel kawan baik, jadi, saya takkan kenakan bayaran.
Baiknya awak.
Saya akan hantar bil kepada awak dan kadar saya dah naik.
Baiklah.
Saya masih ingat setiap perincian pada hari Tori dilahirkan.
Betapa ringannya dia dalam pelukan saya.
Bunyi suaranya apabila menangis.
Baunya.
Dia gerakkan jari-jari kecilnya
seperti dia ketuai orkestra yang hanya dia boleh dengar.
Saya buat banyak janji kepada dia dan diri sendiri pada hari itu.
Selepas bertahun-tahun, saya tepati banyak janji dan melanggarnya juga,
tapi, saya langsung tak bersedia melihat anak saya dipenjarakan.
Masalahnya saya tak layak untuk cakap dengan anak saya tentang pilihan buruknya
apabila saya sendiri nampaknya buat lebih banyak pilihan buruk setiap hari.
Jika saya nak jadi ayah sebenar untuknya,
saya perlu mula dengan perbaiki kehidupan saya.
- Hai. - Hai.
Terima kasih kerana jumpa saya.
Lawatan secara bersemuka.
Saya perlu akui, saya tertarik.
Tertarik itu bermaksud saya bimbang.
- Dah lama saya tak ke sini sejak... - Ya.
- Minum? - Tak apa, terima kasih. Saya tak lama.
Itu yang awak cakap sebelum ini.
- Maaf, saya bukan cuba nak... - Tak apa.
Walaupun mereka tak boleh pecat awak sekarang.
Saya tak tahu apa saya mengarut. Maaf.
Tak tahu kenapa tiba-tiba saya cemas. Awak nak minum?
Saya dah tanya soalan itu.
- Awak okey? - Ya.
Awak boleh telefon saja, tapi tidak. Jelas sekali ada sesuatu berlaku.
Nampaknya saya tak boleh berhenti bercakap.
Apa saja sebab awak datang ke sini buat saya sangat bimbang.
Tommy Burns masih bekerja di jabatan pematuhan di Bailey?
Ya, Tommy masih di Bailey.
Kenapa awak tanya saya tentang pematuhan?
Saya nak dia siasat pelaburan Excelsior saya.
Dia tak perlu siasat. Pelaburan awak tak mencapai
- tahap minimum semakan pelanggan. - Saya tahu.
Jadi, tiada sebab bahagian pematuhan perlu buat semakan.
- Baiklah. - Tapi sekarang,
selepas duit dipindahkan
dan kita dah tandatangan dokumen seberat 4.5 kilogram,
awak minta saya buat siasatan...
- Betul. - ...melibatkan perniagaan awak.
Awak pasti awak tak nak minum? Saya nak minum.
- Duit itu akan jadi masalah nanti. - Rasanya awak patut berhenti bercakap.
Ia boleh dijejaki melalui beberapa syarikat dami antarabangsa
- kepada lelaki bernama Owen Ashe. - Wah, awak masih bercakap.
Kenapa awak tak boleh cuba berasmara dengan saya macam orang normal?
- Liv. - Dah lama saya tiada masa berjanji temu.
Peluang awak sangat tinggi.
Owen Ashe ada dalam senarai PKAA.
Aduhai, Coop!
Berhenti bercakap!
Ini tentang Jack?
Awak cuba musnahkan dia?
Sebab saya perlu cakap itu keterlaluan
- untuk dendam kecil. - Ini tiada kaitan dengan Jack.
Atau saya? Awak marah saya tak pertahankan awak
- semasa Jack pecat awak. - Ia tiada kaitan dengannya.
Tiada kaitan? Jadi, apa semua ini?
Saya cuma cuba perbetulkan keadaan.
Bagi saya
- ia dah terlambat, betul, bukan, Coop? - Mungkin.
Awak dah libatkan saya dalam masalah awak.
- Dengar, saya tak tahu... - Sekali lagi.
...Jack akan lantik awak untuk ketuainya.
- Kenapa tidak? Sebab saya tiduri awak? - Sebab awak 28 tahun,
- tolonglah. - Saya 29 tahun.
- Apa? - Tiada apa-apa.
- Dengar... - Saya merayu awak berhenti bercakap.
- Siapa tahu? - Apa?
Senarai PKAA itu. Siapa tahu?
Awak tahu sekarang.
Saya dan
kerajaan Amerika Syarikat.
- Saya takkan suruh Tommy periksa. - Liv.
Awak nak musnahkan hidup awak, buatlah dengan orang lain.
Ia akan terlepas daripada pengawasan, macam yang awak jangka,
- dan akan kekal begitu. - Tolonglah, Liv.
- Berhenti ulang nama saya. - Awak tak boleh buat begini.
Bukan saya yang buat!
Awak yang buat! Awak pelakunya.
Awak tak boleh suruh saya pergi
hanya kerana awak ada krisis kesedaran.
Ini bukan Madoff. Bukan Theranos atau Enron.
- Tiada sesiapa akan terkesan. - Kita masih tak pasti.
Ia senarai sembarangan
dari kerajaan yang kacau-bilau dan langsung tak ambil peduli.
Sedarlah, Coop. Keadaan huru-hara di luar sana.
Tiada sesiapa melihat dan tiada orang peduli.
Dengar, saya pernah berada...
di tempat awak sekarang.
- Ya, saya sangat meraguinya. - Ada sesuatu yang saya buat.
Menentukan tahap bahaya, okey?
Apa saya sanggup buat untuk berada di tempat saya nak berada.
Sudah tentu apabila saya dah ada di tempat itu, saya berhenti lakukannya.
Saya akan berhenti ambil risiko, sebab saya akan berada di sana, bukan di sini.
Masalahnya, awak tak pernah berada di situ.
Tempat itu tak wujud.
Awak sentiasa hanya berada di sini.
Supaya kita boleh hentikan perbualan ini,
saya akan pura-pura yang ia masuk akal.
Awak temui jalan pulang, Coop.
Walaupun sukar, dan tiada sesiapa terkesan.
Tapi, jika awak rosakkannya, kita yang akan terkesan.
Saya hilang kerja dan reputasi.
Saya akan hidang ikan dan kentang goreng di pub pak cik saya di Cheltenham.
Awak pula,
awak akan dipenjarakan setidaknya sepuluh tahun jika ia terdedah.
Jika awak terlepas, dan awak takkan terlepas,
Jack akan musnahkan awak dan keluarga awak.
Awak terperangkap dalam litigasi mahal selama sepuluh tahun.
Kenapa nak ambil risiko begitu?
Saya tak peduli apa pun namanya, Owen Ashe.
Saya peduli tentang awak,
dan saya peduli tentang diri sendiri.
Dia lelaki yang jahat, Liv.
Jadi, awak uruskanlah dia.
Saya akan uruskan awak.
Mereka baru nak pasang dinding kering semasa pecat pereka itu.
Mereka tak suka susun aturnya.
Kamu boleh reka semula semuanya sesuka hati.
Tapi jangan ubah kolam renang itu.
Di situlah paling banyak dapat cahaya matahari.
Rumah ini hebat.
- Ya. - Saya tahu.
Mereka akan penuhkan kolam minggu depan.
Mereka nak ikut garis masa itu, jika tiada masalah bagi kamu.
Tak, semua okey.
- Itulah tempatnya. - Bagus.
Kita boleh teruskan.
Bagaimana hujung minggu awak di Hamptons?
Ya, pasti rumah Ashe di sana sangat hebat.
Ia menarik.
Apa yang berlaku? Saya fikir semuanya okey.
Ia... Dia cuma...
Dia bukan lelaki yang mudah dikenali.
Saya tak rasa saya bersedia.
Saya memang terkenal sebagai orang yang salah memilih.
Jadi...
Dah banyak yang awak lalui.
Memang tak dinafikan Paul memang tak guna.
- Suz. Apa pun... - Tolonglah.
Bukannya saya dedahkan rahsia negara.
Saya cuma nak cakap awak tak boleh biar Paul halang awak bercinta.
Awak tak boleh rosakkannya.
Ashe bertentangan dengan Paul. Dia lelaki yang baik.
Dia juga kacak.
Bukanlah nak cakap perkara yang jelas, tapi...
Dia kaya?
Bukan itu yang dia maksudkan.
- Tak perlu terangkannya. - Apa maksud awak?
Maksud saya, dia pasangan idaman.
Saya bukan nak bergaduh.
Peguam kami cakap peguam awak akan suruh awak
datang dan minta maaf.
Okey, betul.
Tapi, saya pun memang nak datang minta maaf.
Saya benar-benar minta maaf
kerana tumbangkan tandas mudah alih dan rosakkan laman kamu.
Ia dah lewat malam dan saya kecewa.
Saya lalui masa yang sukar.
Anggap sajalah saya tak berada dalam keadaan terbaik.
Tapi, saya nak berdamai.
Sudah tentu saya akan bayar apa-apa kerosakan pada laman awak
dan tempat lain yang mungkin terkesan akibat...
sisa itu.
Terima kasih.
Kami dah buat senarai kerosakan setakat ini,
dan kami akan e-mel invois apabila dah dimuktamadkan.
Baiklah.
Sekali lagi, saya benar-benar minta maaf untuk semuanya.
Saya faham. Kita nak lupakan semua ini. Okey?
Awak dah beritahu dia?
Hai, Brie. Saya tak nampak awak.
Clay.
Beritahu saya apa?
Sebagai jiran awak, kami akan rasa lebih lega
jika awak selesaikan kursus pengurusan kemarahan.
Pengurusan kemarahan?
Peguam kami fikir mana-mana hakim pasti akan cadangkannya.
Malah, jika nak selesaikannya di luar mahkamah,
kami tak boleh abaikan isu kesihatan mental dalam hal ini.
- Mental kamu atau saya? - Apa?
Apa? Tiada apa-apa.
Saya faham dan akan fikirkannya.
Kami hargainya.
Peguam saya boleh hantar senarai pakar terapi jika awak perlukannya.
Tak perlu. Saya kenal ramai orang dalam bidang itu.
Saya pakar psikoterapi berlesen.
- Tuhan rahmati kamu. - Terima kasih.
Mak nak tambah kopi.
Awak rasa ibu perasan jika kita menyelinap keluar?
Bagaimana pagi tadi dengan Mel dan Tori?
Memang teruk.
Saya akan uruskannya.
Mel akan okey?
Entahlah. Tiada duluan penghakiman
untuk tumbangkan tandas mudah alih atas rumput biru Kentucky jiran.
Mereka memang layak dilayan begitu.
- Ali. - Betul.
Orang dewasa yang bertanggungjawab takkan buang najis sebenar di laman jiran.
Awak salahkan saya.
Mak okey?
Mak okey.
Saya ada simpan duit.
Awak tak kenakan sewa untuk saya,
ayah pun ada tinggalkan duit untuk saya.
Ya, taklah banyak sangat.
Ikut standard awak, mungkin.
Apa pun, saya fikir tentang
- tinggal di rumah sendiri. - Boleh kita bincang nanti?
- Jadi orang dewasa bertanggungjawab. - Boleh hentikannya?
Apa masalahnya bincang sekarang?
Entahlah. Ayah kita baru mati.
Awak tak patut buat keputusan hidup yang besar.
Saya bukan minta kebenaran awak, Andy.
Dia dah balik?
Rasanya tak.
Dia datang dengan saya.
Esperanza.
Itu kereta Owen di depan?
Hei! Cepat!
Kereta berlanggar!
- Kelajuan mentahnya... - Perlahan sedikit.
Kereta hijau mendahului. Dia menuju ke sudut.
Kereta hijau mendahului, memasuki terus ke dalam terowong.
Hei! Saya terowong.
Apa... Hei! Apa sedang berlaku?
Ekstravaganza kereta lumba. Maaf, saya tak belikan untuk awak.
Bagus, kawan.
Ya. Awak perlu masuk pit sekejap lagi.
Awak jumpa anak-anak saya?
Ya, kereta-kereta ini takkan memandu sendiri, bukan?
Hei, Mike, apa awak cakap apabila saya tanya jika awak boleh memandunya?
Semestinya.
Semestinya. Cara penyampaiannya buat saya geli hati.
Saya belikan model sama, jadi, tak perlu risau mereka bandingkan spesifikasi.
Tapi, saya tahu anak bongsu awak perhatikan perincian.
Awak mungkin marah.
Tak, saya cuma perlukan masa sekejap.
- Di mana Esperanza? - Okey,
Ada sesuatu saya perlu beritahu sebelum awak masuk.
Esperanza, apa yang sedang berlaku?
Cik Samantha, saya cuba telefon. Tapi, cik tak jawab.
Keterlaluan?
Ya, okey, keterlaluan.
- Memang keterlaluan. - Saya nak mereka beredar.
Okey, faham.
Saya juga nak awak pergi bersama mereka.
Sam...
Awak tak boleh muncul begini dan ambil alih rumah saya.
Okey, saya cuma...
Selepas kejadian di Hamptons, saya fikir...
Awak nak teruskan hubungan lebih jauh?
Ya, saya beri isyarat besar.
Saya tak perlukan isyarat. Saya perlukan ruang.
Sesuatu yang nampaknya awak tak mampu nak beri kepada saya.
Baiklah, bertenang.
Ini saya yang sedang tenang.
Suruh saya bertenang sekali lagi dan lihatlah apa berlaku.
Sam, ramai wanita akan rasa semua ini sebagai penghargaan.
Okey, awak perlu cari mereka sebelum semua ikan itu rosak.
Maaf saya keterlaluan.
Kemas, semua.
Jadi, Kat mewakili Tori dan Mel?
Dalam keadaan sekarang, awak mungkin patut bayar dia gaji.
- Awak perlukan bantuan, si kuat? - Tak!
Saya takkan jadi ayah yang tua, Coop.
- Dah terlambat. - Pergi matilah.
Awak beritahu Ashe awak takkan terima perjanjian lima peratus itu?
Tak juga.
Apa awak buat?
Saya beritahu Liv sumber duit itu.
Biar betul? Awak dah gila?
Bahagian pematuhan akan maklumkan. Tak mungkin dia tahu saya dedahkannya.
Kalau jadi begitu sekali pun, dia tetap akan salahkan awak. Dengar...
Saya ada buat siasatan, okey?
Sepanjang sepuluh tahun lalu, Ashe telah disiasat
atas kehilangan tiga individu yang berurus niaga dengannya.
Dia lelaki yang tahu cara hapuskan orang.
Ia tak penting sebab nampaknya ia takkan jadi masalah.
Apa maksud awak?
Bailey takkan siasat?
Mereka takkan boleh siasat.
Jika terdedah, mereka akan hilang Cricket dan Excelsior musnah.
Apabila dipertimbangkan semuanya, mungkin itu lebih bagus untuk awak.
Jangan campur tangan, Coop.
Awak yang cakap kita perlu singkirkan dia daripada hidup kita.
Betul. Kita memang perlu singkirkan dia, tapi perlu buat dengan hati-hati.
Okey.
- Okey, apa? - Okey, awak dipecat.
- Apa? - Awak sendiri cakap.
Dia lelaki berbahaya. Awak tak patut berada dekat dengan dia.
Awak pula sebaliknya?
Saya tiada pilihan macam awak.
Awak bercakap tentang ayah Grace.
Ya, Grace marah saya dengan teruk semasa di Hamptons.
Dia tak patut buat begitu.
Dia fikirkan yang terbaik untuk awak, dan dia memang betul.
Tak, dia salah. Okey?
Jika saya bekerja untuk Kwan,
saya mungkin patut letak sekali alat sulit dan testikel dalam balang atas mejanya.
Boleh bayangkan.
Lagipun, awak tak boleh pecat saya.
- Betulkah? - Ya. Saya tiada perjanjian ketakdedahan.
Saya akan minta sumber manusia uruskan.
Awak tak menyapa?
Félix! Biar betul? Awak ada kunci sendiri?
Mungkin ada.
Semua milik awak milik saya sekarang.
Saya tak suka membantu kerana
ada orang anggap belas kasihan sebagai kelemahan.
Mereka fikir boleh ambil kesempatan.
Bukan begitu.
Saya harap tidak.
Sebab saya dah bosan dengan penipuan awak.
Saya tak tipu! Saya ada duit itu.
Jika awak ada duit itu, saya akan dapat duit itu,
bukan?
Jadi, beritahu saya,
bagaimana pembantu rumah nak cari 50 ribu dolar?
Ia 65 ribu sebenarnya.
Faedah memang teruk.
Saya berjaya bayar sebelum ini, bukan?
Ya.
Saya masih terfikir tentangnya.
Saya akan bayar tak lama lagi, Félix.
Okey?
Saya janji.
Bukannya saya tak percaya awak,
tapi, saya lebih produktif dengan tarikh akhir.
Awak ada masa hingga hujung minggu.
Ada masalah?
Dua minggu lebih bagus.
Faedahnya akan jadi lebih tinggi.
Tak, jika awak beri saya kelonggaran.
Awak nak beri saya kelonggaran?
Awak tahu saya memang suka awak.
Maaf, Félix.
Saya cuma nak berkawan.
Selamat malam.
Seminggu.
Hei. Awak rasa bahagian ini nampak lebih tinggi?
Awak lupa beritahu saya awak berbual dengan Coop?
- Saya mungkin terlupa. - Aduhai, Grace.
- Saya risaukan awak. - Betulkah?
Dia cuba pecat saya, jadi...
Okey.
Okey?
Saya cuma maksudkan yang awak ada klien lain, Barney.
Klien yang tak buat awak masuk hospital.
Itu...
Itu tak penting.
Betulkah?
- Jadi, apa yang penting? - Awak cuba desak saya,
supaya satu-satunya pilihan saya adalah kerja untuk ayah awak.
Itu akan jadi sangat teruk?
Pendapatan awak akan jadi lebih banyak daripada sekarang.
- Saya okey saja. - Betulkah?
Awak okey saja, Barney?
Sebab saya lihat penyata bank.
Kunci kira-kira juga.
Awak dan saya, Grace, betul?
Bukankah itu yang kita cakap? Awak dan saya?
Tapi, dah bukan lagi awak dan saya, betul?
Ia awak dan saya, dan dua anak,
dan seorang lagi bakal lahir, rumah ini, dan bandar ini.
- Saya tak perlukan semua ini. - Awak milikinya.
Ini rumah kita.
Ini hidup kita.
Awak memilihnya sama macam saya.
Awak tak faham.
Betulkah?
Okey.
Fahamkan saya.
Apa yang saya terlepas?
Apa yang teruk sangat tentang bekerja untuk ayah saya?
Bekerja untuk ayah awak taklah teruk sangat.
Apa yang teruk adalah awak terdesak nak saya lakukannya.
Si tak guna itu tak percaya saya, tapi, awak pernah percaya, sekarang tak lagi.
Barney.
Apa...
Dengar.
Itu tak betul.
Awak dengar?
Saya sangat risau tentang awak sebab awak nampak tak fokus kebelakangan ini.
Saya tahu ini tahun yang sukar, tapi saya akan fikir sesuatu, okey?
Saya nak awak percaya saya.
Okey?
- Okey. - Okey.
Okey.
BERHENTI
Papan tanda berhenti.
Okey, ya.
Kamu perlu tekan brek lebih awal.
- Maaf. - Tak apa.
Okey, Tori, ayah akan jumpa kamu dan Kat pukul 3:00.
Boleh naik Uber dari sekolah?
Ayah tak jemput saya?
Mak cik boleh cari pengganti kelas akhir jika nak mak cik temankan.
Tak perlu, okey?
Tori akan okey. Jangan rumitkan keadaan.
Saya boleh ulang semula dengan perkataan lebih pendek.
Garisan.
Kalau begini, saya takkan dapat ke perbicaraan dalam keadaan hidup.
Boleh jangan terlalu berkasar? Kereta ini besar.
Okey? Tolonglah.
Lampu isyarat merah...
DILARANG BELOK SEMASA LAMPU ISYARAT MERAH
Mak cik dah mula rasa loya di belakang.
Hunter, biar betul? Awak cuba bunuh kita semua?
Ada sesiapa nak memandu?
Sekejap, lesen awak digantung kerana memandu dalam keadaan mabuk.
Lesen mak cik dah tamat tempoh. Ayah pula terlalu sibuk bertengkar untuk fokus.
Apa kata kita bertenang dan biarkan saya memandu dengan aman?
Okey. Lampu isyarat hijau.
Hei.
Mesej ayah apabila kamu dalam perjalanan ke mahkamah, okey?
Coop! Hei!
Hei.
Hei. Kereta yang cantik.
Terima kasih. Ya, maaf, saya belum sempat nak pulangkan.
Beberapa hari ini agak mencabar.
Ya, saya dengar tentangnya. Saya bersimpati.
Apabila satu masalah berlaku, masalah lain pun muncul, bukan?
Betul.
Hei, dengar, saya cuma nak minta maaf
sebab saya agak berkasar semasa di pantai.
Saya rasa isu dengan Persekutuan buat saya benar-benar hilang kawalan.
Saya bukan dalam keadaan terbaik, dan saya tak bermaksud nak buat begitu.
- Okey. - Ya.
Jangan salah faham, saya suka lihat awak kembali beraksi.
Tawaran itu juga masih ada.
Tapi, saya nak jelaskan itulah yang saya maksudkan, okey?
Ia tawaran. Awak boleh terima atau tolak.
Saya hargainya.
- Jadi? - Saya akan pertimbangkan.
- Okey. - Ya.
Saya perlu uruskan isu Tori...
Ya, sudah tentu.
- Beritahu saya jika saya boleh bantu. - Terima kasih.
Semua akan okey, Coop. Saya janji.
Beri saya jawapan. Saya akan minta DeMille sediakan dokumen.
- Okey. - Baiklah!
- Gordy nak ke pertunjukan fesyen? - Awak kenal Gordy?
Ya, dia selalu perhatikan saya apabila dia di rumah Nick.
Itu masuk akal.
Pertunjukan fesyen untuk kutipan amal, dan Gordy penaja, jadi, dia perlu hadirinya.
Bukankah lebih masuk akal untuk sumbangkan semua duit untuk kutipan amal
berbanding anjurkan acara mahal begini?
Tak boleh guna logik dalam hal kedermawanan.
Salah saya.
Okey, saya nak masuk.
- Kamera? - Semua dah diuruskan.
Cuma nak pastikan, dia lelaki dewasa yang kumpul kad besbol.
Kad bebsol yang bernilai.
Suka hati awaklah.
Mungkin sementara awak di dalam, carilah sesuatu yang lebih berharga.
Okey, saya tiada masa nak melihat-lihat. Perbicaraan anak saya pukul 3:00.
Saya perlukan barang yang sangat bernilai, Coop.
Bukan barang mengarut.
Terima kasih. Tekanan tambahan itu sangat membantu, Elena.
Saya dan Gordy tak begitu rapat.
Seperti ramai lelaki di luar sana, persahabatan kami tercipta
kebanyakannya kerana kesenangan dan kepadanan handikap golf.
Namun, dia menjadi perunding di Seoul sewaktu perkahwinan saya musnah.
Lisa pula tiada untuk buat apa yang Lisa buat,
jadi, Gordy benarkan saya menumpang sementara saya cari rumah sewa.
Bermaksud, melainkan dia dah menukarnya, saya masih tahu kod penggeranya.
Ia cara yang teruk membalas kebaikan,
tapi Elena terdesak, dan sekali lagi, saya pun sama.
Lisa seorang pempengaruh.
THEHAUTEHUGHES 10.8 RIBU PENGIKUT
Dengan jumlah pengikut yang meningkat, begitu juga barang percuma yang dia dapat.
Sesuatu tentang barang percuma,
akhirnya tiada tempat untuk menyimpannya.
Cantiknya.
Dia ada ramai pengikut.
Apa-apalah.
BINTANG BAHARU METS 1967 BILL DENEHY - TOM SEAVER
Kad pemain baharu Tom Seaver 1967 Topps,
PSA Gem Mint 10, keadaan sempurna.
Tahun itu, Seaver dianugerahkan Pemain Baharu Tahunan Liga Kebangsaan,
dan dua tahun kemudian, dia menerima Anugerah Cy Young
dan membantu Mets menang Siri Dunia pertama.
Nilai kad itu sekarang melebihi $300,000
hasil kitaran lonjakan dan kejatuhan pasaran kad sukan
yang didorong oleh kesunyian lelaki dan nostalgia.
Perasaan terabai ketika kanak-kanak, terdedah
dengan memiliki kad vintaj bergred pemain kegemaran zaman remaja.
Harapnya nilainya kekal lebih stabil berbanding Beanie Babies dahulu.
Mereka dah balik. Awak perlu keluar sekarang.
Apa?
Tolonglah. Hei!
Boleh awak berhenti berdrama?
Awak memang tak guna!
Saya bayar 100 ribu untuk taja majlis dungu awak.
Sekarang, kita langsung tak ke sana!
Sudah tentu! Jadikan ia tentang duit!
Ia acara amal.
Sudah tentu ia tentang duit.
Kita akan terlepas. Boleh awak berhenti jadi terlalu sensitif?
Saya bukan sensitif, tak guna!
Awak baru panggil saya tua.
Masuk kereta semula. Saya tak panggil awak tua.
Saya cakap, "Awak patut berhenti berpakaian macam wanita 25 tahun."
Sebab awak memang mahir tentang fesyen!
Awak memang berpakaian macam wanita 25 tahun!
Muat naik gambar payudara awak di Instagram...
- Okey, payudara saya. - ...tak jadikan awak pakar fesyen.
Awak tak pernah tampil dan sokong saya.
Aduhai. Apa maksud awak?
Saya tak sokong awak?
Awak rasa siapa yang tanggung kepura-puraan yang awak gelar kerjaya ini?
Saya menjana pendapatan.
Tak guna.
- Apa yang berlaku? - Mereka bertengkar.
Pendapatan?
Apa yang awak gelar pendapatan itu tak mampu bayar kasut awak pun.
Awak boleh keluar?
Awak tak boleh gelarkannya kerjaya melainkan dapat pendapatan daripadanya.
Belum lagi.
Aduhai.
Awak lelaki menyedihkan
yang fikir akaun bank akan buat alat sulit awak jadi besar.
Awak pula antara sejuta suri rumah kulit putih pertengahan usia
yang beli pengikut, jadi murahan di Instagram,
terdesak nak cuba jadi Gwyneth Paltrow
sementara suami awak bayar semuanya.
Saya rasa itu hanya permulaan.
Okey, awak pernah suka semasa saya ada kerjaya.
Ya, waktu kita masih berasmara.
Itu masalah sebenarnya. Awak nak berasmara?
- Jangan terlalu membangga diri. - Tak. Tak apa.
Saya pun memang sangat terangsang.
Awak tak terangsang sejak pentadbiran Obama.
Ada masanya apabila saya sanggup terjun.
Sewaktu boleh percayakan belakang badan untuk bertahan dan lutut dihentak.
Sudah tentu waktu itu saya tak perlu terjun.
Sekarang, saya terpaksa terjun, tapi tak boleh.
Kawan-kawan dan jiran tetangga, itulah contoh terbaik lelaki pertengahan usia
yang anda boleh nampak.
Baiklah, semua, ia kord C.
Kemudian, A minor.
Seterusnya F.
Syabas. Kemudian G.
Baiklah. Ini yang kita berlatih selama berminggu-minggu.
Jadi, mari kita mainkannya.
Lima, enam, tujuh, lapan...
PERGERAKAN KORD
Teruskan.
Dia akan kembali?
Diamlah!
Oh, Tuhan. Awak sangat dungu! Saya rasa sangat terkejut!
TORI - DALAM UBER. MENUJU MAHKAMAH UNTUK JUMPA KAT.
- Jangan balik! - Tak sangka saya akan lewat.
Awak tahu apa awak akan buat?
Mari tunggu tiga jam lagi untuk awak dandan rambut!
Awak baru pandang saya begitu?
Kamu pernah suka besbol.
Ayah akan bawa kamu ke Shea untuk tonton perlawanan Mets.
Aduhai, kamu tak pernah puas.
Bila kali terakhir kamu bawa Hunter tonton perlawanan?
Ia dah tiada, ayah.
- Apa? - Stadium Shea dah tiada.
Mereka dah bina stadium baharu.
Banyak yang dah tiada, Andy.
Banyak benda yang masih ada.
Ayah.
Tori dalam perjalanan ke pembicaraan, dan kamu di mana?
Terkandas dalam bilik mandi semasa curi kad besbol.
Ayah rasa itu agak teruk, bukan?
Nilai kad besbol ini $300,000.
Berapa, nilai anak kamu?
Saya buat untuk dia.
- Untuk mereka semua. - Ayah rasa kamu mengarut.
- Ayah. - Bila kamu akan rasa cukup, Andy?
- Saya pencipta kandungan! - Aduhai!
Masa untuk pergi.
Kandungan awak sama macam pempengaruh lain sebaya awak.
Iaitu awak muat naik video separuh bogel
jual produk dengan gimik dan gelarkannya comel,
- supaya lebih ramai orang hantar produk. - Masa untuk pergi.
Kemudian awak gelar ia comel. Awak tak cipta apa-apa.
Saya bina jenama, dungu.
- Tolonglah! - Coop, apa yang berlaku?
- Awak memang dungu! - Lantaklah, saya nak keluar.
- Ia mengejutkan saya! - Diamlah!
Awak akan penuhkan rumah kita dengan semua barang itu!
Kita macam pengumpul!
Lihatlah. Apa ini?
Ini ruang makan. Bukan almari!
Apa ini?
Jangan sentuh barang saya!
- Beri kepada saya! Tak guna! - Itu kandungan awak!
Kenapa tak tunjuk kepada semua kita tinggal di rumah menjijikkan?
- Pergi matilah! - Pergi matilah!
Kenapa awak tak tolong dunia dan mati kerana kanser?
Percayalah, sayang, kanser pun tak mampu tewaskan awak.
- Tak guna... Beri kepada saya. - Jangan sentuh... Tak guna...
- Bagaimana awak lakukannya? - Jangan tanya.
Awak dapat kad itu?
Ayuh. Saya dah lambat.
Maaf ayah lambat.
Okey, semua dah ada?
- Ya, Yang Arif. - Okey. Mari mulakan.
Yang Arif, saya rasa kita semua nak perkara yang sama,
iaitu untuk mengiktiraf betapa seriusnya kesalahan tersebut
tanpa menjejaskan masa depan Cik Cooper yang sangat cerah.
Cik Cooper telah mengakui kesilapan besar dalam pertimbangannya,
dan dia bersedia untuk bertanggungjawab.
Cuma, dia tak pernah terlibat dalam apa-apa masalah sebelum ini,
dia pelajar cemerlang, bintang pasukan tenis Mayfield...
Saya tahu apa awak nak sampaikan, Cik Resnick.
Saya dah banyak kali dengar, lebih daripada jumlah hujah awak.
Apa hujah awak?
Mengaku bersalah bagi kesalahan ringan MDKT, lesen digantung selama tiga bulan.
Khidmat masyarakat selama 25 jam.
Itu agak ringan.
Macam saya cakap, dia pelajar yang bijak.
Ini cuma satu kes terpencil terhadap rekod bersihnya.
Cik Cooper.
Saya rasa awak faham betapa seriusnya kesalahan awak?
Ya, Yang Arif. Saya buat kesilapan yang teruk.
Saya ada dua anak perempuan, sedikit tua daripada awak,
dan mereka juga pernah buat banyak kesilapan.
Lesen digantung enam bulan dan khidmat masyarakat 50 jam.
Apabila semua itu selesai, saya akan padam rekod awak.
Terima kasih, Yang Arif.
Awak dapat peluang yang bagus, Cik Cooper.
Jangan buat saya menyesalinya.
Okey. Apa seterusnya?
Dah selesai.
Aku tiada masa depan atau salasilah keluarga
Aku tahu cara sebenar putera dan kekasihnya
Cara sebenar
Hei, Kat. Awak buat dengan baik tadi.
Saya tak tahu cara berterima kasih.
- Ya, jangan berterima kasih lagi. - Kenapa? Apa berlaku?
Tak, isu Tori dah selesai. Saya maksudkan awak.
Mereka nak memohon arahan sekatan.
Arahan sekatan?
Saya pergi ke sana. Saya cakap akan bayar.
Peguam mereka jumpa video awak tumbuk Sam.
Itu tiada kaitan dengan semua ini.
Mereka ugut untuk dedahkan awak kepada Jabatan Pendidikan
untuk batalkan lesen pengamal awak.
Aduhai. Apa masalah mereka?
Saya sedang uruskannya. Dengar.
Jangan pandang rumah itu. Jangan hampirinya.
Awak nampak mereka, awak mengelak. Faham?
Jangan burukkan lagi keadaan.
Okey.
Pergilah sekarang
Mungkin jika kau mahu beritahu padaku Pergilah sekarang
Jika kau mahu belikanku bunga Pergilah sekarang
Tak guna!
Oh, Tuhan.
Arlo?
Oh, Tuhan.
Mel?
- Apa awak buat di sini? - Maaf, saya patut telefon,
tapi saya dengar awak terlibat dalam masalah.
Itu anjing?
Oh, Tuhan.
Saya tak sengaja. Ia tiba-tiba muncul.
Oh, Tuhan, mereka akan fikir saya membunuhnya.
Dengar, ia tak disengajakan, okey?
Awak tak faham.
Saya sedang berperang dengan jiran tak guna itu
semuanya sebab anjing mereka, sebab anjing ini.
Sebab itulah saya ditahan.
Mereka takkan percaya ia tak disengajakan.
Habislah saya.
Okey, saya perlu beritahu mereka.
Jangan.
Apa maksud awak, "Jangan"? Ia dah mati.
Awak betul. Mereka akan salahkan awak.
Awak ada penyodok?
Aduhai. Tutup.
- Tutup. - Aduhai.
- Tutup. - Saya sedang cuba!
Oh, Tuhan.
Awak...
- Pergi tutup air! - Okey.
- Awak tahu cara tutup air? - Apa?
- Awak tahu cara menutupnya? - Tak!
- Aduhai. Mari tutup. - Saya dah tutup.
Tak guna!
Tak sangka saya bunuh anjing.
Awak tak bunuh anjing.
Agak yakin saya membunuhnya.
Aduhai, bagaimana saya nak tidur?
Akan asyik dengar ia menyalak.
Tapi, awak dah beritahu pasangan Zalkin pastikan anjingnya tak merayau, bukan?
- Sudah, tapi... - Ya, jadi, mereka yang salah.
Rasa seperti saya dah gila.
Saya tiada tenaga habiskan senaman,
tapi, jika awak buat saya marah, saya akan korek mata awak guna sudu
dan sumbat dalam tekak awak.
Awak ada ambil apa-apa?
Rasanya sangat jelas saya tak ambil apa-apa.
Kenapa?
Rawatan hormon macam penjagaan kulit. Awak cuma perlu pilih.
Awak perlu luangkan masa untuk jaga diri sendiri.
Dah sekian lama keadaan awak tak baik,
dan mungkin itu sebabnya awak ada hubungan sulit dengan Nick,
dan mungkin itulah sebabnya awak tumbuk muka saya.
Saya tumbuk awak sebab awak tampar saya.
Saya tampar awak sebab awak macam orang gila.
Saya tak tahu apa yang tak kena dengan saya.
Hubungan dengan Nick itu cuma saya yang cuba cari sebahagian diri yang hilang.
Kemudian, selepas bercerai, saya rasa lebih banyak diri saya yang hilang.
Sekarang...
Entahlah, macam...
Saya dah tak bagus untuk sesiapa.
Awak orang yang paling hebat saya pernah kenal, Mel.
Saya serius.
Saya tak tahu berapa kali saya terdesak nak telefon awak sepanjang tahun lalu
hanya untuk minta nasihat awak atau lepaskan geram.
Saya rasa buntu tanpa awak.
Saya buntu tanpa diri saya.
Oh, Tuhan, saya bunuh Arlo. Aduhai.
Boleh kita bercakap tentang hal lain? Beritahu saya tentang Ashe.
Aduhai.
Saya tak dapat abaikan perasaan
ada sesuatu yang sangat berbahaya tentang dia.
Saya bukan maksudkan bahaya yang hebat, seksi.
Saya maksudkan bahaya kemungkinan dia bunuh orang.
Oh, Tuhan, ada sesuatu berlaku?
Tak, dengar, saya tak...
Saya tak tahu apa yang saya cakap.
- Beralih kepada yang seterusnya. - Ya, apa pun...
saya balu dan penjenayah dengan dua anak.
Jangan terbawa-bawa dengan beban itu,
jika tidak itu saja yang orang lain akan nampak.
Saya rasa selagi saya tinggal di sini, itu saja yang orang akan nampak.
Awak saja fikir begitu. Semua orang dah lupakannya.
Betulkah?
Agak yakin saya orang terakhir yang bertahan.
Awak orang yang sukar dipengaruhi.
Awak bertuah, saya sedang alami gangguan jiwa.
Ya, saya bertuah.
Tolonglah, setiap pagi saya masuk, selama lima bulan, saya menyapa!
Awak rasa apa yang saya buat?
Awak jual kereta!
Hei, ada makanan jika awak lapar.
Apa yang berlaku?
Rasanya sesuatu berlaku di sekolah.
Ayah minta diri sekejap.
Saya pencuri. Saya pernah dipenjarakan, okey?
Ia hampir jadi malam yang indah.
Hei.
Ya?
Ada kemungkinan awak akan jadi kakak saya semula?
Saya tak pernah berhenti jadi kakak awak.
Bila awak akan pulang?
Ya.
Rupa-rupanya filem ini sangat bagus.
Ya.
Saya nak pindah. Saya dah jumpa rumah.
Apa maksud awak dah jumpa rumah?
Saya dah tandatangan kontrak sewa. Saya akan pindah masuk.
- Ada orang sewakan awak rumah? - Ya, Andy, ada orang sewakan.
Saya nak pindah keluar.
Hunter cakap ada sesuatu berlaku di sekolah.
- Apa... - Saya dipecat,
tapi hanya selepas saya berhenti.
Nampaknya awak memang betul, Andy.
Menyeronokkan, bukan?
Boleh kita bertenang?
Tak, kita tak boleh tenang sebab awak akan pujuk saya.
Saya cuma bimbang awak sedang bersedih dan ia...
Sudah tentu saya sedang bersedih!
Dia ayah saya juga.
Dia sayangkan saya seadanya...
dan tak pernah buat saya rasa macam saya orang aneh.
- Ali... - Aduhai, saya sayang awak, Andy. Serius.
Tapi, cara awak pandang saya setiap kali saya tunjukkan sedikit emosi,
dan rasanya macam awak fikir, "Dia akan hilang kawalan sekarang?"
Apabila awak risau tentang saya begitu, saya mula risaukan diri sendiri,
dan ia jadi ramalan yang jadi kenyataan...
sebab bagaimana saya nak buat awak percaya saya boleh jadi okey
apabila awak sendiri yang buat saya meraguinya?
Betul.
Tak guna.
Hei, sudahlah, biar saya hantar.
Ada Uber sedang menunggu.
Hei, terima kasih kerana benarkan mak cik tumpang, Hunter.
- Mak cik jumpa kamu nanti. - Mak cik nak ke mana?
Ke dunia yang terbentang luas.
Apa?
Mak cik sayang kamu.
Ali, tolonglah.
Ali, awak perlu beritahu saya di mana awak akan tinggal.
Kenapa? Supaya awak boleh periksa keadaan saya?
Itu perkara yang teruk?
Tak.
Saya sayang awak, Andy.
Saya cuma perlu bersendirian sekarang.
Saya perlu buktikan pada diri saya tak perlukan abang untuk jaga saya.
Jika saya perlukan awak?
- Doakan saya berjaya. - Semoga berjaya.
Saya akan telefon nanti.
Hei!
Ayuh. Jalan.
Terjemahan sari kata oleh Hani Hamid